text: Feriegæst? Test en el-bil
  06 april 2012 kl. 13.10
  Påskeferiegæster i Lalandia fik et ekstra-tilbud i dag: Prøv en el-bil.
  Feriegæster og andre interesserede kunne møde op ved Lalandia i Billund i dag, hvor elbil-operatøren Better Place tilbød gratis prøveture i en strømdreven Renault.
  De nysgerrige havde mulighed for at køre en cirka fem kilometer land testtur i nærområdet. 
  Prisen for en Renault Fluence Z.E. er fra knap 207.000 kroner, og rækkevidden på et fuldt opladt batteri er 185 kilometer.
  